भगतसिंह क्लब ने जरूरतमंद परिवार गोद लिया
भगतसिंह क्लब ने जरूरतमंद परिवार गोद लिया
सादुलशहर (आंचलिक)| पतलीगांव के बैसाखीराम के परिवार को सादुलशहर के शहीद भगतसिंह क्लब ने गोद लिया है। इस परिवार में कमाने वाले एकमात्र मुखिया बैसाखीराम पांच साल पहले मानसिक संतुलन खो बैठे हैं। बैसाखीराम का इलाज करवाने के लिए उसकी मां ने बहुत से प्रयास किये। यहां तक की उसने अपनी घर की कुछ वस्तुऐं बेचकर भी उसका इलाज करवाना चाहा लेकिन, इलाज नहीं हो पाया। बैसाखीराम का छोटा बेटा 5वीं क्लास में पढ़ रहा था, उसको पढ़ाई से हटाकर दिहाड़ी, मजदूरी पर लगा दिया गया ताकि घर का खर्चा चल सके। परिवार में एक जवान बेटी भी है जिसकी अभी शादी करनी है। मेहनतकश बैसाखीराम ने चिनाई का काम कर अपनी दो बहनों की शादी भी कराई थी।
जब इस क्लब ने मदद को हाथ बढ़ाए हैं। क्लब ने इस परिवार को पूरे महीने का राशन देकर गोद लिया है।
hin_Deva hin_Deva hin_Deva hin_Deva